**Ugovor**

**o otvaranju i vođenju deviznog tekućeg računa pravnog lica/preduzetnika rezidenta**

**kod Banca Intesa AD Beograd**

|  |  |
| --- | --- |
| Broj |  |

Zaključen u \_\_\_\_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_\_\_\_\_, između sledećih ugovornih strana:

(popunjava Banka)

|  |  |  |
| --- | --- | --- |
| |  | | --- | | 1. **Banca Intesa AD Beograd,** Milentija Popovića 7B, Novi Beograd, matični broj: 07759231, PIB: 100001159, tekući račun: 908-16001-87, koju zastupa: Predsednik Izvršnog odbora Banke Draginja Đurić   (u daljem tekstu: Banka) | | |
| i | |
|  | |
|  |
| 1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

(poslovno ime Korisnika platne usluge iz rešenja o upisu u registar kod nadležnog organa)

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (mesto i adresa sedišta)  Matični broj: \_\_\_\_\_\_\_\_\_\_\_\_\_\_\_\_\_ PIB:\_\_\_\_\_\_\_\_\_\_\_\_\_\_\_\_\_\_\_  koga zastupa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (ime, prezime i funkcija ovlašćenog lica za zastupanje)  (u daljem tekstu: Korisnik platnih usluga) |

(zajednički naziv u daljem tekstu: Ugovorne strane)

Pojmovi korišćeni u ovom Ugovoru bliže su objašnjeni u Opštim uslovima poslovanja Banca Intesa AD Beograd za platne račune i platne usluge za pravna lica i preduzetnike.

**PREDMET UGOVORA**

**Član 1.**

Predmet ovog Ugovora je regulisanje uslova i načina otvaranja i vođenja deviznog tekućeg računa Korisnika platnih usluga kod Banke u svrhu vršenja plaćanja na teritoriji Autonomne pokrajine Kosovo i Metohija, saglasno Zahtevu za otvaranje računa Korisnika platnih usluga i obavljanju platnih usluga u vezi sa deviznim tekućim računom.

Ovaj Ugovor je sastavni deo Okvirnog ugovora za platne račune i platne usluge (u daljem tekstu: Okvirni ugovor). Okvirni ugovor čine još i Opšti uslovi poslovanja Banca Intesa AD Beograd za platne račune i platne usluge za pravna lica i preduzetnike (u daljem tekstu: OUP za platne račune i platne usluge), Tarifa naknada za usluge Banca Intesa AD Beograd (u daljem tekstu: Tarifa) i Terminski plan prijema i izvršenja platnih naloga (u daljem tekstu: Terminski plan).

Korisnik platnih usluga potvrđuje, potpisom na ovom Ugovoru, da su mu dostavljena sva dokumenta iz prethodnog stava ovoga člana i da se upoznao sa svim uslovima koji se odnose na pružanje platnih usluga i uslovima i načinu otvaranja, vođenja i gašenja platnih računa od strane Banke. Korisnik platnih usluga potvrđuje potpisom na ovom Ugovoru, da mu je pre zaključenja Okvirnog ugovora uručen Pregled usluga i naknada za platni račun.

Ugovorne strane su saglasne da se predugovorna faza ne primenjuje na Korisnika platnih usluga – pravno lice.

**OTVARANJE RAČUNA**

**Član 2.**

Banka otvara Korisniku platnih usluga devizni tekući račun u valuti , u svrhu vršenja plaćanja na teritoriji Autonomne pokrajine Kosovo i Metohija:

|  |  |
| --- | --- |
| Sa partijom broj: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Sa IBAN brojem: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

(u daljem tekstu: Račun)

**OBAVEZE UGOVORNIH STRANA**

**Član 3.**

Korisnik platnih usluga, kao učesnik u platnom prometu, se obavezuje da:

• raspolaže sredstvima na Računu u skladu sa pozitivnim propisima, OUP-om za platne račune i platne usluge i Okvirnim ugovorom,

• daje ispravne platne naloge u skladu i na način utvrđen propisima i OUP-om za platne račune i platne usluge, a za koje je data odgovarajuća saglasnost.

Korisnik platnih usluga je saglasan i potpisom na ovom Ugovoru ovlašćuje Banku da, u smislu propisa koji uređuju obligacione odnose, može sva i bilo koja svoja dospela, a nenaplaćena potraživanja od Korisnika platnih usluga, naplatiti iz bilo kog potraživanja koje Korisnik platnih usluga ima prema Banci.

Korisnik platnih usluga izričito i neopozivo ovlašćuje Banku da, bez njegove dalje saglasnosti ili volje, može izvršiti zaduženje svih njegovih Računa otvorenih kod Banke za naplatu naknada za izvršene platne usluge od strane Banke, kao i za sve dospele obaveze iz bilo kojeg drugog ugovornog odnosa s Bankom. U slučaju da na Računima Korisnika platnih usluga nema dovoljno sredstava u valuti potraživanja, Korisnik platnih usluga je saglasan da Banka može izvršiti konverziju iz ostalih valuta na Računima Korisnika platnih usluga za namirenje navedenih potraživanje Banke prema Korisniku platnih usluga.

Korisnik platnih usluga se obavezuje da podizanje gotovine sa deviznog računa u iznosu većem od 5.000,00 (pethiljada) evra, uključujući i tu protivvrednost u drugoj valuti, najavi Banci 1 (jedan) radni dan ranije.

Banka ne može zahtevati od Korisnika platne usluge da pečatom overava platni nalog po platnoj transakciji koji je taj korisnik dužan da dostavi Banci. Ako je Korisnik platne usluge popunjavanjem odgovarajućeg akta Banke zahtevao upotrebu pečata, Banka je dužna da odbije dostavljeni platni nalog po platnoj transakciji koji nije overen takvim pečatom.

Banka poslove otvaranja i vođenja Računa obavlja ažurno i u dobroj veri u skladu sa zakonskim propisima.

**INFORMACIJE I PODACI O NAKNADAMA I KAMATNIM STOPAMA**

**Član 4.**

Za obavljene usluge po Računu, Korisnik platnih usluga plaća Banci naknade po Tarifi, koja je sastavni deo Okvirnog ugovora.

Korisnik platnih usluga prihvata visinu i način plaćanja naknade za izvršavanje platnih usluga iz Okvirnog ugovora.

**Član 5.**

Na sredstva na Računu, Banka ne obračunava i ne plaća kamatu.

**INFORMACIJE O NAČINU I SREDSTVIMA KOMUNIKACIJE**

**IZMEĐU KORISNIKA PLATNIH USLUGA I BANKE**

**Član 6.**

Banka registruje sve promene na Računu i Korisniku platnih usluga stavlja na raspolaganje izvod o stanju i promenama na Računu na način kako je određeno u Zahtevu za otvaranje računa Korisnika platnih usluga.

**OBAVEŠTAVANJE I PREPISKA**

**Član 7.**

Korisnik platnih usluga je izričito saglasan da Banka u skladu sa članom 72. Zakona o platnim uslugama izvrši usklađivanje podataka o statusnim i/ili drugim značajnim promenama u vezi sa Računom, sa podacima preuzetim od organizacije nadležne za vođenje registra privrednih subjekata u roku od 3 (tri) radna dana od dana preuzimanja ovih podataka.

Korisnik platnih usluga se obavezuje da obavesti Banku o promenama podataka u vezi sa Računom koji se registruju kod drugih organa i organizacija, kao i da preduzme pravne radnje potrebne za usklađivanje podataka u vezi sa Računom sa ovom promenom u roku od 3 (tri) dana od dana prijema rešenja o upisu te promene.

Korisnik platnih usluga se obavezuje da Banci dostavi podatke i dokumentaciju neophodne za poznavanje i praćenje Korisnika platnih usluga u skladu sa pozitivnim propisima o sprečavanju pranja novca i finansiranja terorizma. U suprotnom, Banka je dužna da odbije izvršenje platne transakcija i raskine ovaj Ugovor shodno odredbama važećeg zakona koji reguliše sprečavanje pranja novca i finansiranje terorizma.

**STUPANJE UGOVORA NA SNAGU**

**Član 8.**

Ovaj Ugovor je zaključen pod odložnim uslovom, a primenjuje se ukoliko su ispunjeni uslovi iz ovog člana.

Ugovorne strane su saglasne da ovaj Ugovor stupa na snagu pošto Banka izvrši stručnu proveru dokumentacije koju je Korisnik platnih usluga dostavio u cilju zaključenja ovog Ugovora, potvrdi njenu kompletnost i ispravnost, obavesti Narodnu banku Srbije o otvaranju Računa i o tome obavesti Korisnika platnih usluga na prijavljenu e-mail adresu u Zahtevu za otvaranje računa Korisnika platnih usluga. Danom stupanja na snagu ovog Ugovora smatra se dan kada je Banka poslala navedeno obaveštenje na e-mail adresu Korisnika platnih usluga.

Ako se proverom dokumentacije iz stava 2. ovog člana utvrdi nedostatak koji se naknadno ne može otkloniti ili ako Korisnik platnih usluga, po naknadnim pozivima Banke, ne ispravi nedostatke u dokumentaciji u roku od 15 (petnaest) radnih dana od dana kada je Korisnik platnih usluga primio prvi poziv za ispravku/dopunu dokumentacije, smatra se da ovaj Ugovor nije ni zaključen.

Banka će Korisnika platnih usluga obavestiti o nedostatku dokumentacije koji se ne može otkloniti, odnosno potrebi da ispravi nedostatke u dokumentaciji, ugovorenim kanalom komunikacije navedenim u Zahtevu za otvaranje računa Korisnika platnih usluga.

**TRAJANJE UGOVORA**

**Član 9.**

Ovaj Ugovor je zaključen na neodređeno vreme.

**MERODAVNO PRAVO**

**Član 10.**

Za sve što nije predviđeno ovim Ugovorom, primenjivaće se odredbe Zakona o platnim uslugama, Zakona o obligacionim odnosima i ostalih pozitivnih propisa.

**DELIMIČNA NIŠTAVOST**

**Član 11.**

Ugovorne strane saglasno konstatuju da ništavost pojedinačne odredbe ovog Ugovora ne povlači i ništavost Ugovora u celini.

**REŠAVANJE SPOROVA**

**Član 12.**

Ugovorne strane su saglasne da eventualne nesporazume, koji proisteknu iz i povodom ovog Ugovora, rešavaju mirnim putem, a u suprotnom sporove će rešavati nadležni sud u skladu sa zakonom u slučaju da je Korisnik platnih usluga preduzetnik, odnosno nadležni sud prema sedištu Banke u slučaju da je Korisnik platnih usluga pravno lice.

**BROJ PRIMERAKA UGOVORA**

**Član 13.**

Ovaj Ugovor je sačinjen u 2 (dva) istovetna primerka, od kojih po jedan zadržava svaka ugovorna strana.

za Korisnika platnih usluga : za Banku:

(pečat (opciono) i potpis) (pečat i potpis)

Ovlašćena lica za potpisivanje

prema Knjizi ovlašćenja Banke

**Podaci za ovlašćeno lice za zastupanje Korisnika platnih usluga iz rešenja o upisu u registrar kod nadležnog organa:**

Ime, prezime, datum i mesto rođenja, funkcija

Mesto i adresa stanovanja / prebivalište ili boraviše

JMBG / Identifikacioni broj stranog fizičkog lica

Vrsta i broj ličnog dokumenta, datum i mesto izdavanja, naziv izdavaoca

**Podaci o licu koje po ovlašćenju otvara račun u ime Korisnika platnih usluga:**

Ime, prezime, datum i mesto rođenja, funkcija

Mesto i adresa stanovanja / prebivalište ili boraviše

JMBG / Identifikacioni broj stranog fizičkog lica

Vrsta i broj ličnog dokumenta, datum i mesto izdavanja, naziv izdavaoca